秦时明月汉时关,万里长征人未还。
但使龙城飞将在,不教胡马度阴山。
葡萄美酒夜光杯,欲饮琵琶马上催。
醉卧沙场君莫笑,古来征战几人回?
青海长云暗雪山,孤城遥望玉门关。
黄沙百战穿金甲,不破楼兰终不还!
塞下秋来风景异,衡阳雁去无留意。四面边声连角起。千嶂里,长烟落日孤城闭。
浊酒一杯家万里,燕然未勒归无计,羌管悠悠霜满地。人不寐,将军白发征夫泪。
单车欲问边,属国过居延。
征蓬出汉塞,归雁入胡天。
大漠风尘日色昏,红旗半卷出辕门。
前军夜战洮河北,已报生擒吐谷浑。
故园东望路漫漫,双袖龙钟泪不干。
马上相逢无纸笔,凭君传语报平安。
玉帛朝回望帝乡,乌孙归去不称王。
天涯静处无征战,兵气销为日月光。
戍鼓断人行,边秋一雁声。
露从今夜白,月是故乡明。
汉家烟尘在东北,汉将辞家破残贼。
男儿本自重横行,天子非常赐颜色。
鹫翎金仆姑,燕尾绣蝥弧。
独立扬新令,千营共一呼。
黄河远上白云间,一片孤城万仞山。
羌笛何须怨杨柳,春风不度玉门关。
黑云压城城欲摧,甲光向日金鳞开。
角声满天秋色里,塞上燕脂凝夜紫。
向夕临大荒,朔风轸归虑。
平沙万里余,飞鸟宿何处。
大将军出战,白日暗榆关。
三面黄金甲,单于破胆还。
烽火城西百尺楼,黄昏独上海风秋。
更吹羌笛关山月,无那金闺万里愁。
蕃州部落能结束,朝暮驰猎黄河曲。
燕歌未断塞鸿飞,牧马群嘶边草绿。
百战沙场碎铁衣,城南已合数重围。
突营射杀呼延将,独领残兵千骑归。
玉帛朝回望帝乡,乌孙归去不称王。
天涯静处无征战,兵气销为日月光。
汉家烟尘在东北,汉将辞家破残贼。男儿本自重横行,
天子非常赐颜色。摐金伐鼓下榆关,旌旆逶迤碣石间。